OpenLLM-France/wikimedia huggingface dataset:
# Francesc Escobet i Farguell

Francesc Escobet i Farguell (Berga, 17 de setembre de 1924 - Berga, 9 de juliol de 2019) va ser un fotògraf berguedà. La seva època daurada com a fotògraf va transcórrer durant la dècada dels anys quaranta, documentant escenes de la vida quotidiana de Berga, com la primera sèrie de fotografies de La Patum. També va immortalitzar escenes de la vida social del territori com les desfilades militars feixistes, la processó de corpus de Berga o el tradicional ball de sardanes en plena època franquista Va gestionar durant anys la botiga familiar, juntament amb el seu germà Climent, especialitzant-se en fotografia d'estudi. Una part de la seva obra es conserva a l'Arxiu Comarcal del Berguedà.

## Referències

* ↑ Regió7. «Adeu al fotògraf històric del Berguedà Francesc Escobet». [Consulta: 9 juliol 2019].
* 1 2 NacióBerguedà. «Mor als 94 anys el fotògraf Francesc Escobet i Farguell | NacióBerguedà». [Consulta: 9 juliol 2019].
# Uira

Uira és un clon de Macromedia Flash, resultant de la unió de dues iniciatives semblants en codi obert: Qflash i F4L. Està previst que funcioni amb Mac OS i Windows. En l'actualitat, però, només existeix per a GNU/Linux. Exporta en svg i swf.

## Vegeu també

* Jonathan Gay
* SmartSketch
* FutureWave Software
* Gnash
* Lightspark

## Enllaços externs

* http://www.uira.org
# Lloro de Pesquet

El lloro de Pesquet (Psittrichas fulgidus) és un ocell de la família dels psitacúlids (Psittaculidae), i única espècie del gènere Psittrichas Lesson, 1831 i de la subfamília dels psitricasins (Psittrichasinae), si bé ha estat proposada la ubicació a la família dels psitricàsids (Psittrichasidae).

## Distribució

És endèmica de les praderies i boscos de muntanya de Nova Guinea.

## Descripció

* És un lloro gran, que una llargària aproximada de 46 cm i un pes de 690-800 g.
* Plomatge negre amb grisenc al pit i roig al ventre i part davantera de les ales.
* Els mascles són una mica majors que les femelles, amb una petita taca roja darrere de l'ull. En coparació amb altre lloros sembla que tingui el cap petit, en part motivat per la pell nua i negra.

## Alimentació

És un frugívor molt especialitzat, ja que s'alimenta quasi en exclusiva d'unes poques espècies de figues. També se l'ha vist menjant flors i nèctar. Almenys en algunes parts de la seva distribució és de conducta nòmada en resposta a la disponibilitat d'aliment. La part nua del seu cap potser és una adaptació per a evitar les fruites apegaloses.

## Reproducció

Es coneix poc dels hàbits de cria en la natura, però es van descobrir dos ous en un niu a un forat en un gran arbre buit. Normalment és vist en parelles o grups de fins a vint individus.

## Conservació

Les plomes d'aquesta au són molt apreciades, així com els individus vius per l'avicultura, motiu pel qual s'ha donat una sobreexplotació. La pèrdua d'hàbitat també representa un problema. Per aquestes raons la UICN l'ha considerat vulnerable.

## Referències

* ↑ Joseph, Leo; Toon, Alicia; Schirtzinger, Erin Elizabeth; Wright, Timothy F; Schodde, Richard «A revised nomenclature and classification for family-group taxa of parrots (Psittaciformes)» (PDF) (en anglès). Zootaxa. Magnolia Press, 3205, 24-02-2012, pàg. 26-40. ISSN: 1175-5334.
* ↑ El lloro de Pesquet a BirdLife
# Philautus pallidipes

Philautus pallidipes és una espècie de granota que es troba a Indonèsia.
Està amenaçada d'extinció per la pèrdua del seu hàbitat natural.

## Referències

* Iskandar, D. & Mumpuni 2004. Philautus pallidipes. Llista Vermella d'Espècies Amenaçades de la UICN 2006. Consulta: 8 de gener de 2008.
# Ofíon

Ofíon (en grec antic Όφίων "la serp"), va ser, segons la mitologia grega, un tità que governà el món amb la seva parella femenina Eurínome, filla d'Oceà. Tots dos eren sobirans dels Titans, abans del temps de Cronos i de Rea. Cronos i Rea usurparen el poder i van llençar Ofíon i Eurínome al Tàrtar.
Tota la tradició sobre Ofíon i Eurínome és possiblement òrfica.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 394. ISBN 9788496061972.
# Morris Abraham Cohen

Morris Abraham Cohen, més conegut com a Two-Gun Cohen, (Londres o Radzanw, Polònia, 1887 -Salford, Anglaterra, 11 de setembre de 1970) fou un aventurer britànic i canadenc d'origen jueu que va ser ajudant de camp de Sun Yat-sen. El seu sobrenom "Dues Pistoles" era degut a la seva habilitat disparant amb les dues mans.
Era fill d'emigrants pobres polonesos. De nen, en baralles amb els més grans no es va deixar intimidar. Cosa que va afavorir a que es dediqués a la boxa. Freqüentà ambients lumpen i va ser enviat a un reformatori per petits furts, motiu pel qual el seu pare l'envià al Canadà però abandonà la granja un treballava i es va fer bandoler. Arran del contacte amb xinesos revolucionari va participar en el moviment encapçalat per Sun Yat-sen i a partir de la seva mort, el 1925, col·laborà amb Chiang Kai-shek, malgrat que només parlés una espècie de pinyin. Es va dedicar a la compra d'armes per a l'exèrcit nacionalista. S'havia dedicat, també, a ensenyar l'ús d'armes i defensa personal a revolucionaris xinesos al Canadà. I es va dedicar a negocis immobiliaris. Participà en la Primera Guerra Mundial amb les tropes canadenques del ferrocarril. Tornà al Canadà però va tenir dificultats amb els seus negocis i va anar a la Xina. El 1922, va fer gestions per a la construcció d'una línia de tren en aquest país.
Amb la invasió japonesa Cohen va ser empresonat i més va ser alliberat per un intercanvi de presoners. Tornà al Canadà on es va casar (i més endavant el seu matrimoni va acabar en divorci). Quan a l'ONU es va tractar de la divisió de Palestina va fer gestions davant la delegació de la Xina (nacionalista) per evitar el seu vot en contra. Tornà a Gran Bretanya on va morir.

## Bibliografia

* Michèle Kahn. El amante de Shangai.Pàgs. 120-121, Grijalbo.Barcelona.2009.ISBN 9788483467381

## Enllaços externs

* http://www.jwmww2.org/vf/ib_items/1480/Two%20Gun%20Cohen.pdf
* http://www.j-grit.com/adventurers-morris-two-gun-cohen.php
# Picotet africà

El picotet africà (Verreauxia africana) és una espècie d'ocell de la família dels pícids (Picidae) i l'única espècie del gènere Verreauxia, si bé altres autors el classifiquen al gènere Sasia. És l'única espècie africana de la subfamília dels picumnins.

## Hàbitat i distribució

Habita la selva humida i densa vegetació secundària, fins als 1000 m, a Libèria, Costa d'Ivori, Ghana, i des del sud de Camerun, sud de la República Centreafricana, Guinea Equatorial, el Gabon, República del Congo, nord i nord-est de la República Democràtica del Congo i oest d'Uganda cap al sud fins al nord-oest d'Angola i sud i est de la República Democràtica del Congo.

## Referències

* ↑ Gill, F & D Donsker (Eds). 2017. IOC World Bird List (v 7.2). doi : 10.14344/IOC.ML.7.2.
* ↑ The IUCN Red List of Threatened Species. Version 2017-2.
# Carolina Rodríguez Gutiérrez

Carolina Rodríguez Gutiérrez (Toluca de Lerdo, 30 de setembre de 1993) és una ciclista mexicana, professional des del 2013 i des del 2019 a l'equip Astana Womens Team. Va participar en els Jocs Olímpics de 2016.

## Palmarès

* 2011
** Campiona de Mèxic júnior en contrarellotge

## Referències

* ↑ «Carolina Rodríguez Gutiérrez» (en anglès). Unió Ciclista Internacional. [Consulta: 21 gener 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Frederick F. Russell

Frederick Fuller Russell (Auburn, Nova York, Estats Units, 17 d'agost de 1870 - 29 de desembre de 1960) va ser un metge militar de la U.S. Army que perfeccionà una vacuna contra la febre tifoide l'any 1909. El 1911, es va portar un programa de vacunació contra la febre tifoide per tal d'immunitzar la totalitat de l'exèrcit dels Estats Units i aquest va ser el primer del món en fer-ho eliminant aquesta malaltia com una de les principals causes de mort.

## Referències

* WHAYNE, T F «Memoir of Frederick Fuller RUSSELL (1870-1960)». Transactions & studies of the College of Physicians of Philadelphia, 30, 01-07-1962, pàg. 43–4. PMID: 14038046.
* KINSMAN, J M «Frederick Fuller RUSSELL, 1870-1960». Trans. Assoc. Am. Physicians, 74, 1961, pàg. 44–6. PMID: 14037085.

## Enllaços externs

* Finding Aid to the Frederick F. Russell Papers
# Lluc Mesquida i Florit

Lluc Mesquida i Florit (Santa Maria del Camí, 1661 - Ciutat de Mallorca, 1729) va ser un mestre d'obres.
Era fill del mestre picapedrer Lluc Mesquida i Cabot i pare d'un altre mestre d'obres: Lluc Mesquida i Rosselló, també fou fill seu Antoni Mesquida, provincial de l'ordre dels Mínims el 1745. La coincidència de nom entre els tres mestres ha provocat no poques confusions, aclarides gràcies a la recerca de Josep Capó.
Participà en la construcció del convent dels mínims, fundat el 1682, i impulsat pel provincial Miquel Canals Mas. Gràcies al suport econòmic del Pare Canals, entre 1694 i 1700 s'acabà el nou convent, església i cor, sagristia i claustre. És l'autor de les traces i mestre d'obres del Convent dels Mínims de Muro. Realitzà uns plànols de l'església dels Mínims de Sineu i edificà l'església de Santa Eugènia.
Assabentat el rector de Sant Marçal, a Marratxí, de les obres de Lluc Mesquida al Convent dels Mínims, en breu temps se animà y digué a est poble de Marratxí dient missa, que tenguessin per bé, pensassin i se animassin a fer també església al gloriós Sant Marçal. Es va donar ordre a mestre Lluc Mesquida de fer l'església nova. Les obres començaren el 1699. Lluc Mesquida traçà el presbiteri, la nau central i dues capelles laterals. L'obra restant és posterior.
Lluc Mesquida fou també el mestre major de les obres de la Parròquia de Santa Maria (1714-1729). Quadrado qualificà l'església bastida per Mesquida com Una de las obras mas esplendidas del siglo XVIII' i l'arquitecte Guillem Forteza i Pinya en fou un gran admirador.

## Referències

* ↑ Capó, Josep «Els tres Lluc Mesquida mestres de picapedrers i Antoni Mesquida». BSAL, XXXV, 826-827, 1977, pàg. 373-384.
* ↑ Martí Canyelles Crespí, Miquel Grimalt Gelabert, Mateu Morro Marcé, Gabriel Ordinas Marcé Santa Maria del Camí Hora Nova. Palma, 2000 (Volum 18 de Guia dels pobles de Mallorca)
# PlanetMath

PlanetMath és una enciclopèdia lliure i col·laborativa en línia de matemàtiques. Posa l'èmfasi en la revisió per part dels experts, el rigor, la pedagogia, el contingut enllaçat i guiat per la comunitat.
El projecte es localitza a la Biblioteca Digital d'Investigació tecnològica de Virgínia. PlanetMath es va iniciar quan la popular enciclopèdia MathWorld fou suspesa temporalment per ordre de la cort nord-americana, com a resultat de la demanda de CRC Press en contra de l'autor Eric Weisstein i la companyia Wolfram Research.
PlanetMath utilitza la mateixa llicència GFDL que la Viquipèdia. Quan un autor crea un article, pot decidir atorgar drets d'escriptura a altres individus o grups d'individus. Tot el contingut s'escriu amb LaTeX. L'usuari pot escollir entre crear els enllaços de forma automàtica o permetre que el sistema converteixi certes paraules en enllaços que apunten a altres articles. Cada article es classifica d'acord amb el sistema de classificació de l'American Mathematical Society. Els usuaris poden agregar errors, discussions o bé missatges als articles. També existeix un sistema de missatgeria entre usuaris. El programari que executa PlanetMath es diu Noösphere, està escrit en Perl i funciona amb el servidor HTTP Apache del Linux i té llicència BSD.

## Referències

* ↑ About Eric Weisstein, Creator of MathWorld
* ↑ PlanetPhysics.org Arxivat 25 February 2009$^{[Datemismatch]}$ a Wayback Machine.
* ↑ Free Book downloads Arxivat 2016-06-20 a Wayback Machine. in PDF format, Original Papers (~10 pages) and Expositions (>30 pages)

## Enllaços externs

* PlanetMath - Lloc web oficial
# Poddúbnoie (Uliànovsk)

* Per a altres significats, vegeu «Poddúbnoie».
Poddúbnoie (en rus: Поддубное) és un poble de l'óblast d'Uliànovsk, a Rússia, que en el cens del 2010 tenia 379 habitants. Pertany al districte d'Inza.

## Referències

* ↑ «Энциклопедия Ульяновской области: Забалуйка».
# Carolina Telechea i Lozano

Carolina Telechea i Lozano (Igualada, 9 d'agost de 1981) és una advocada i política catalana.
És llicenciada en dret a la Universitat de Barcelona i postgrau en pràctica jurídica del Col·legi d'Advocats de Barcelona en les especialitats de dret civil i dret penal. Fou membre i secretària d'organització de les Joventuts Socialistes de Catalunya a l'Anoia i militant del Partit dels Socialistes de Catalunya. Va ser regidora de l'Ajuntament d'Igualada des de l'any 2015 fins 2019, i diputada al Congrés dels Diputats d'Espanya entre els anys 2018 i 2023 per la candidatura d'Esquerra Republicana de Catalunya - Sobiranistes.

## Referències

* ↑ «Telechea i Lozano, Carolina». Congrés dels Diputats. [Consulta: 14 març 2019].
* ↑ «Carolina Telechea, número 6 d'ERC per Barcelona al Congrés dels Diputats». El Punt Avui, 31-05-2016 [Consulta: 14 març 2019].
# Gabriel Tamaş

Gabriel Sebastian Tamaş (Brașov, 9 de novembre de 1983) és un futbolista romanès, que ocupa la posició de defensa.

## Trajectòria

Inicia la seua carrera en equips romanesos fins que a l'estiu del 2002 fa el salt al Dinamo de Bucarest. A l'any següent marxa al Galatasaray SK. Per al gener del 2004 recala al Spartak de Moscou, que el cedeix a l'estiu d'eixe any al Dinamo de Bucarest, on roman any i mig.
Retorna a Rússia, per a jugar posteriorment al Celta de Vigo i a l'AJ Auxerre. Retorna de nou al Dinamo, ara cedit pel conjunt francés. El gener del 2010 signa pel West Bromwich Albion FC fins al final de temporada.
Ha estat internacional amb la selecció romanesa en 42 ocasions, tot marcant dos gols. Ha participat en l'Eurocopa de 2008.

## Referències

* ↑ «BBC Sport Football player profile Gabriel Tamaş». BBC Sport. Arxivat de l'original el 29 de gener 2012. [Consulta: 27 abril 2011].
* ↑ «Gabriel Tamas - International Appearances». The Rec.Sport.Soccer Statistics Foundation.
* ↑ West Brom 1-3 Nottm Forest

## Enllaços externs

* Fitxa del jugador Arxivat 2008-12-10 a Wayback Machine.
# Luci Corneli Cinna (cònsol el 127 aC)

Luci Corneli Cinna (Lucius Cornelius L. F. Cinna) va ser cònsol romà el 127 aC amb Luci Cassi Longí Ravil·la. Era el pare de Lucius Cornelius L. F. N. Cinna, líder del partit popular romà durant el període en què Sul·la, cap dels aristòcrates, estava a l'Orient (87 aC a 84 aC).

## Referències

* ↑ Smith, William (ed.). Dictionary of Greek and Roman biography and mythology. Londres: Walton and Maberly, 1841, p. Vol.1, p. 754.
# Neguri

Neguri és un barri del municipi de Getxo, al territori històric de Biscaia. Urbanitzat a principis del segle xx, és una zona residencial de luxe projectada en forma de ciutat jardí de tradició anglesa. És el barri on tradicionalment ha residit la burgesia oligàrquica basca, i el seu nom s'ha utilitzat per extensió per a referir-se a les classes dominants basques.

## Etimologia

Segons Resurrección María de Azkue el nom ve de negu-uri, és a dir neguko hiri (ciutat d'hivern).

## Transports

Al barri hi ha dues estacions de la Línia 1 del Metro de Bilbao: les estacions de Neguri i Aiboa

## Referències

* ↑ Beascoechea Gangoiti, José María. Cuadernos de Sección. Historia-Geografía (en castellà), 1993, p. 307. ISBN 84-87471-49-8 [Consulta: 14 octubre 2018].

## Enllaços externs

* Neguri: Los Kennedy vascos del siglo XX (I)
* La caída de Neguri a El Mundo.
Viccionari
# Carolina Torres Cabañero

Carolina Torres Cabañero (Eivissa, 13 de novembre de 1974) és una política eivissenca, diputada al Parlament de les Illes Balears en la vi, vii i viii legislatures.
Ha treballat com a petita empresària del sector del turisme. Has estat escollida diputada a les eleccions al Parlament de les Illes Balears de 2003, 2007 i 2011. Durant aquests anys ha estat consellera d'educació i cultura del Consell Insular d'Eivissa i Formentera (2003-2007), membre del Consell Insular d'Eivissa (2007-2011) i presidenta de la comissió de cultura i esports del Parlament de les Illes Balears (2011-2015).

## Referències

* ↑ Currículum al Parlament de les Illes Balears
* ↑ El PP preside nueve de las diez comisiones del Parlamento, Diario de Ibiza, 20 de setembre de 2011

## Enllaços externs

* Entrevista a Carolina Torres a l'Escola de Turisme
# Fusconaia cor

Fusconaia cor és una espècie de mol·lusc bivalve pertanyent a la família Unionidae. Viu a l'aigua dolça i es troba als Estats Units: Alabama, Tennessee i Virgínia.

## Referències

* 1 2 IUCN (anglès)
* ↑ U.S. Fish and Wildlife Service (anglès)
# Unitat perifèrica d'Arta

La unitat perifèrica d'Arta (en grec: Νομός Άρτας) és una unitat perifèrica grega de la perifèria de l'Epir. La seva capital és Arta. Correspon a l'antiga prefectura d'Arta.
La unitat perifèrica d'Arta fa frontera amb la de Preveza a l'oest, la de Ioànnina i la de Karditsa a l'est, i la d'Etòlia-Acarnània al sud.

## Municipis

| Municipi | Codi YPES | Capital | Codi postal | Prefix tel. |
| Agnanta | 06 01 | | 470 43 | 26850-3 |
| Amvrakikos | 06 03 | Aneza | 471 00 | 26810-4 |
| Arakhthos | 06 04 | Neokhori Artas | 470 41 | 26810-8 |
| Arta | 06 05 | | 471 00 | 26810 |
| Athamania | 06 02 | Vourgareli | 470 45 | 26850-2 |
| Filothei | 06 16 | Khalkiades | 470 42 | 26810 |
| Georgios Karaiskakis | 06 07 | Diasello | 470 48 | 26810-67 |
| Iraklia | 06 08 | Ano Kalentini | 470 44 | 26810-68 |
| Kompoti | 06 11 | | 470 40 | 26810-65 |
| Peta | 06 14 | | 472 00 | 26810-8 |
| Tetrafilia | 06 15 | Astrokhori | 470 47 | 26850 |
| Vlakherna | 06 06 | Grammenitsa | 471 00 | 26810-85 |
| Xirovuni | 06 13 | Ammotopos | 482 00 | 26830-81 |
| Municipi | Codi YPES | | Codi postal | Prefix tel. |
| Kommeno | 06 10 | | 471 00 | 26830-69 |
| Melissurgi | 06 12 | | 471 00 | 26830-26 |
| Theodoriana | 06 09 | | 470 45 | 26850-22 |
# Luci Escriboni Libó (tribú i historiador)

Luci Escriboni Libó (en llatí: Lucius Scribonius Libo) va ser un magistrat romà, probablement fill del cònsol del 192 aC Luci Escriboni Libó. Formava part de la gens Escribònia, i era de la família dels Escriboni Libó, d'origen plebeu.
Va ser elegit tribú de la plebs l'any 149 aC. Com a tribú va acusar Servi Sulpici Galba pels ultratges contra els lusitans, acusació que va tenir el suport de Marc Porci Cató Censorí que llavors tenia 85 anys Però, malgrat l'eloqüència dels acusadors i de la culpabilitat de Galba, aquest va ser absolt. Ciceró tenia dubtes de si Libó havia estat tribú l'any 150 o 149 aC, però sens dubte ho va ser el 149 aC, ja que ens diu que Cató va parlar contra Galba l'any de la seva mort.
Va ser segurament aquest mateix Escriboni Libó que va escriure una obra històrica coneguda com a Liber annalis, a la qual fa referència Ciceró, i que arribava fins a l'any 132 aC. I potser és també el mateix que va consagrar el Puteal Scribonianum, o font decorativa col·locada a l'entorn del brocal d'un pou (puteal), que estava situat al Fòrum.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 779-780.
# Nomenclàtor d'Andorra

El Nomenclàtor d'Andorra és un recull de topònims d'Andorra aprovat el 13 d'octubre de 2010, i publicat al Butlletí Oficial del Principat d'Andorra el 20 d'octubre. Es van recollir un total de 4.237 topònims del territori andorrà, que la comissió de Toponímia d'Andorra actualitzà a partir del llibre “Geografia i diccionari geogràfic d'Andorra” que estava vigent des de 1977 (edició del Consell General).

## Referències

* ↑ «BOPA - Nomemclàtor». [Consulta: 22 octubre 2010].
* ↑ «Portal web del Govern d'Andorra».

## Enllaços externs

* Comissió de Toponímia d'Andorra. «Nomenclàtor d'Andorra» (pdf), 10-10-2010. Arxivat de l'original el 4 de setembre 2021. [Consulta: 25 octubre 2010].
# Polypodium vulgare

Polypodium vulgare o herba de les humors fredes és una espècie de falguera de la família de les polipodiàcies d'àmplia distribució a Amèrica del Nord, Europa, Àfrica i Àsia. Present als Països Catalans.

## Característiques

Aquesta espècie té un rizoma arrossegant prou gruixut que s'estén sobre les roques i els troncs dels arbres, a més de créixer a terra. Les frondes, perennes i d'uns 30 cm de longitud, neixen en pecíols sarmentosos de similar longitud. Les pinnes (folíols) són a vegades dentades i poden tornar-se crestades. Sorus (grups d'esporangis) arrodonits, a vegades amb pèls glandulars, disposats en dues files als costats del nervi central de cada segment foliar, de color ataronjat que després acaba en marró. Madura a l'estiu.

## Hàbitat

Habita en zones rocoses i ombrívoles, boscos, murs, preferint els llocs rics en matèria orgànica i àcids.

## Usos

Tradicionalment, el polipodi s'ha emprat en bronquitis, asma, problemes de fetge i restrenyiment. Actualment, hi ha millors opcions encara dins de la fitoteràpia per a tots aquests problemes.

## Referències

* ↑ «Polypodium vulgare a The Plant List» (en anglès). [Consulta: 19 juliol 2017].
* ↑ DCVB
* ↑ «Polypodium vulgare L.». [Consulta: 3 novembre 2022].

## Bibliografia

* Penas A. et alii. (1991): Plantas Silvestres de Castilla y León, Valladolid, Ámbito, ISBN 84-86770-40-8
# Casa Emili Sala Cortès

La Casa Emili Sala Cortès és un edifici de la Ronda del Carril del municipi de la Garriga (Vallès Oriental) inclòs en l'Inventari del Patrimoni Arquitectònic de Catalunya.

## Descripció

Habitatge unifamiliar aïllat. Consta de soterrani, planta baixa i pis. Façanes estucades. A la façana de la Ronda hi ha dues finestres seriades, les divisòries són pilastres coronades per un capitell compost. Les obertures de la resta de façanes estan encerclades amb esgrafiats geomètrics florals. Les cantonades també estan esgrafiades amb motius vegetals. És de destacar el capçal amb formes sinuoses amb volutes els extrems, les de la biga carenera limiten una espadanya composta per dues columnes de capitell composts.

## Referències

* ↑ «Casa Emili Sala Cortès». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Garnet (cràter)

Garnet és un cràter sobre la superfície de (2867) Šteins, situat amb el sistema de coordenades planetocèntriques -8.6 ° de latitud nord i 338.3 ° de longitud est. Fa un diàmetre de 0.39 km. El nom va ser fet oficial per la UAI el nou de maig de 2012 i fa referència al granat, un grup de minerals nesosilicats.

## Referències

* ↑ "Garnet (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Busbey III, Arthur B.; Coenraads, Robert R.; Willis, Paul; Roots, David. Time Life Books. The Nature Company Guides: Rocks and Fossils (en (anglès)), 1996.
# Triaenops rufus

«Triaenops rufus» té aquests significats:
* Triaenops rufus, espècie de ratpenat endèmica de Madagascar, vegeu Ratpenat trident vermell
* Triaenops rufus, espècie de ratpenat que habita a Orient Pròxim, vegeu Ratpenat trident persa
# Lugal-kinixe-dudu

Lugal-kinixe-dudu o Lugal-Ure va ser rei i ensi de la segona dinastia d'Uruk a Sumer. La llista de reis sumeris l'esmenta i li atribueix un regnat mític de 120 anys. Va ser contemporani d'Entemena II de Lagaix. El va succeir Argandea.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 93.

## Bibliografia

* Piotr Michalowski, Sumerian King List, [w:] Mark Chavalas (editor), The Ancient Near East - Historical Sources in Translation", Blackwell Publishing, Carlton 2006, s. 81-85.
* Jean-Jacques Glassner, Mesopotamian Chronicles, Society of Biblical Literature, Atlanta 2004.
* Gwendolyn Leick, Who's Who in the Ancient Near East, Routhledge, Londres i Nova York 2002, s. 98.